FiDi
Fiziko diena arba FiDi – Vilniaus universiteto Fizikos fakulteto šventė, rengiama kiekvieną pavasarį (dažniausiai – pirmą balandžio šeštadienį). Pagrindiniai rengėjai - fizikos studentai, tačiau prie organizavimo prisideda ir politikos, filologijos, informatikos ir kiti studentai. FiDi dieninė dalis vyksta Vilniuje Saulėtekio alėjoje šeštadienį nuo ankstyvo ryto, po pietų nuo Fizikos fakulteto iki Filologijos fakulteto pajuda FiDi eisena su šventės simboliu Dinu Zauru, vakare iki ankstyvo ryto švenčiama FiDi vakarinė dalis.